स्मिता तंडी

स्मिता तंडी (जन्म: १९९२) ह्या छत्तीसगढ राज्यातील एक भारतीय महिला पोलीस शिपाई आहेत. आर्थिक परिस्थितीमुळे वैद्यकीय उपचार घेण्यास असमर्थ असलेल्या लोकांना मदत करण्यासाठी तंडी यांनी एक निधी उभारला. याच मानवतावादी प्रयत्नांची दखल घेऊन त्यांना भारत सरकार तर्फे २०१६ चा नारी शक्ती पुरस्कार प्रदान करण्यात आला.

 कारकिर्द 
स्मिता तंडी ह्या पोलिस कॉन्स्टेबल म्हणून कार्यरत आहेत. त्यांचे वडील देखील पोलिस कॉन्स्टेबल होते. २०१३ साली उपचारविना त्यांचे निधन झाले. केवळ आर्थिक परिस्थिती बेताची असल्याने वडिलांचा झालेला मृत्यू स्मिताच्या जिव्हारी  लागला. भविष्यात असे इतर कुणासोबत घडू नये म्हणून तंडी यांनी आपल्या वडिलांच्या स्मृतिप्रीत्यर्थ जीवनदीप नावाचा निधी उभारला. २०१५ मध्ये या निधीचा प्रचार प्रसार करण्यासाठी तंडी यांनी फेसबुकवर एक खाते उघडले. पुढील केवळ वीस महिन्यांत त्यांचे जवळजवळ ७.२ लाख फॉलोअर्स झाले. जेव्हा केव्हा एखादी गरीब व्यक्ती उपचारासाठी तंडी यांच्याशी संपर्क साधते तेव्हा त्या सदरील गरजू व्यक्तीला भेटते आणि जर खरच ती व्यक्ती वरील निधीसाठी पात्र असेल, तर  तंडी आपल्या फेसबुक वरील खात्यावर पोस्ट करून निधीसाठी आवाहन करतात.
इवलेसे|तत्कालीन राष्ट्रपती प्रणब मुखर्जी यांच्या हस्ते नारी शक्ती पुरस्कार स्वीकारताना स्मिता तंडी (२०१७)
तंडी यांना त्यांच्या या मानवतावादी प्रयत्नांसाठी  भारत सरकार तर्फे २०१६ सालचा नारी शक्ती पुरस्कार प्रदान करण्यात आला. लवकरच त्यांच्या या कामाची माहिती त्यांच्या कार्यालयातील वरिष्ठांच्या कानावर पडली. तंडीच्या या कार्याची दखल घेत त्यांच्या वरिष्ठांनी त्यांची भिलाई महिला हेल्पलाइनवर सोशल मीडिया तक्रारी हाताळणाऱ्या पदावर नेमणूक केली.

 वैयक्तिक आयुष्य 
स्मिता तांडी यांचा जन्म सुमारे १९९२ साली भारतातील छत्तीसगढ राज्यातील दुर्ग शहरात झाला. याच शहरात त्यांचे बालपण गेले. याच बरोबर तंडी ह्या व्हॉलीबॉल खेळात छत्तीसगडचे राष्ट्रीय स्तरावर प्रतिनिधित्व करतात. २०१८ मध्ये, तंडी यांचा बिलासपूर आणि भाटापारा दरम्यानच्या रेल्वे प्रवासात लैंगिक छळ झाला. अधिकृत तक्रार नोंदवल्यार सदरील हल्लेखोराला रेल्वे सुरक्षा दलाने अटक केली.

 संदर्भ 

वर्ग:हयात व्यक्ती
वर्ग:इ.स. १९९२ मधील जन्म
वर्ग:भारतीय महिला कार्यकर्त्या
वर्ग:नारी शक्ती पुरस्कारविजेते
वर्ग:स्त्री  चरित्रलेख